**ບົດ​ສອນ**

 **ລະບົບ 12+4 ສາຍພາສາອັງກິດ**

 **ວິຊາ: ການວັດຜົນ ແລະ ການປະເມີນຜົນ ການສຶກສາ ປີ 4 ຫ້ອງ ກ**

 **ເວລາ 160 ນາທີ**

 **ບົດທີ ​1 : ຄວາມຮູ້ເບື້ອງຕົ້ນກ່ຽວກັບການວັດ ແລະ ປະເມີນຜົນ ວັນທີ.....................**

|  |
| --- |
| **ຂັ້ນ​ຕອນ​ທີ 1 ຜົນ​ໄດ້​ຮັບ​ທີ່​ຕ້ອງ​ການ**  |
| * **ເປົ້າ​ໝາຍ : ໃຫ້ນັກຮຽນສາມາດ:**

 **ນໍາໃຊ້ທິດສະດີເຂົ້າໃນການພາກປະຕິບັດຕົວຈິງ** |
| * ​**ຄວາມ​ເຂົ້າ​ໃຈ**

 + **ນັກ​ຮຽນ​ເຂົ້າ​ໃຈ** ບອກຄວາມໝາຍຂອງການວັດຜົນ ແລະ ປະເມີນຜົນ* ມີຄຸນນະທຳ ແລະ ຈັນຍາບັນໃນການວັດຜົນ
* ອະທິບາຍຈຸດປະສົງຂອງການວັດຜົນ ແລະ ປະເມີນຜົນ
* ບອກຄຸນປະໂຫຍດຂອງການວັດຜົນ ແລະ ປະເມີນຜົນການສຶກສາ
* ຈຳແນກລັກສະນະຂອງການວັດຜົນການສຶກສາ
* ບອກລະດັບຂອງການວັດຜົນ
* ບອກຫຼັກການວັດຜົນ ແລະ ປະເມີນຜົນ
 | * ​**ຄຳ​ຖາມຫຼັກ**
1. ການວັດຜົນໝາຍເຖິງຫຍັງ?
2. ການວັດຜົນຜົນການສຶກສາໝາຍເຖິງຫຍັງ?
3. ການປະເມີນຜົນໝາຍເຖິງຫຍັງ?
4. ການປະເມີນຜົນການສຶກສາໝາເຖິງຫຍັງ?
5. ຈົ່ງແຕ້ມແຜນວາດຊ່ວຍຈື່ກ່ຽວກັບຄຸນະທຳ ແລະ ຈັນຍາບັນຂອງນັກວັດຜົນ ແລະ ປະເມີນຜົນ
6. ອະທິບາຍ ແລະ ຍົກຕົວຢ່າງກ່ຽວກັບຈຸດປະສົງຂອງການວັດຜົນການສຶກສາ
7. ລະດັບການວັດຜົນພົວພັນກັບຫຍັງຫຼາຍທີ່ສຸດ?
8. ການວັດຜົນ ແລະ ປະເມີນຜົນການສຶກສາມີປະໂຫຍດໃນດ້ານໃດແດ່ ?
9. ເພື່ອເຮັດໃຫ້ການວັດຜົນໄດ້ຮັບຜົນດີຄວນມີຫຼັກການແນວໃດ ?
 |
| * **ຄວາມ​ຮູ້**
* ຄວາມໝາຍຂອງການວັດ ແລະ ປະເມີນຜົນ
* ຄຸນະທຳ ແລະ ຈັນຍາບັນຂອງນັກວັດຜົນ ແລະ ປະເມີນຜົນ
* ຈຸດປະສົງຂອງການວັດຜົນການສຶກສາ
* ປະໂຫຍດຂອງການວັດຜົນທາງການສຶກສາ
* ລັກສະນະຂອງການວັດຜົນການສຶກສາ
* ລະດັບຂອງການວັດຜົນ
* ຫຼັກການວັດຜົນການສຶກສາ
 | * **ທັກ​ສະ**

-ນຳໃຊ້ບົດຮຽນເຂົ້າໃນການວັດຜົນ ແລະ ປະເມີນຜົນໃນຕົວຈິງ |
| ​**ຂັ້ນ​ຕອນ​ທີ 2 ຫຼັກ​ຖານ​ການ​ປະ​ເມີນ** |
| * ​**ໜ້າ​ວຽກ​ສິດສອນ**
* ປະ​ຕິ​ບັດ​ເຮັດ​ກິດ​ຈະ​ກຳ​ເປັນ​ກຸ່ມ,ຕາມ​ຂັ້ນ​ຕອນ​ການ​ສິດ​ສອນ​ແບບ​ເອົາ​ນັກ​ຮຽນ​ເປັນ​ໃຈ​ກາງ
* ລາຍ​ງານ​ການ​ເຮັດ​ກິດ​ຈະ​ກຳ​ເປັນ​ກຸ່ມ
* ສະຫຼຸບ​ບົດ​ຮຽນ​ດ້ວຍແຜນວາດຊ່ວຍຈື່
* ກວດຜົນງານນັກສຶກສາ
* ສັງເກດພຶດຕິກຳໃນເວລານັກສຶກສາດຳເນີນກິດຈະກຳກຸ່ມ ຫຼື ຕອບຄຳຖາມ
 | * **ຫຼັກ​ຖານ​ອື່ນໆ**
* ໃບງານ 5 ໃບ
* ຕອບ​ກິດ​ຈະ​ກຳ​ເປັນ​ກຸ່ມ
* ຕອບ​ຄຳ​ຖາມ
* ແບບປະເມີນຜົນງານ
* ແບບປະເມີນກຸ່ມ
* ແບບປະເມີນພຶດຕິກຳຂອງນັກສຶກສາ
 |
|   |  |
| ​**ຂັ້ນ​ຕອນ​ທີ 3 ການ​ແຕ່ງ​ບົດ​ສອນ** |

ສື່ການສອນ: ໃບງານ, ຊິງ,ໄມ້ບັນທັດ

1. **ຂັ້ນ​ນຳ ເວລາ 5 ນາທີ**
* ຄູ ແລະ ນັກ​ຮຽນ​ເຄົ​າ​ລົບ​ເຊິ່ງ​ກັນ ແລະ ກັນ
* ຄູ​ກວດ​ກາ​ຈຳ​ນວນ​ພົນ​ເຕັມ……ຄົນ,ຂາດ…..ຄົນ
* ຄູກວດກາຄວາມເປັນລະບຽບຮຽບຮ້ອຍ
* ລ້ຽວເຂົ້າສູ່ບົດຮຽນໃໝ່

ຄູຕັ້ງຄຳຖາມ: ຖ້າຄູຢາກຮູ້ວ່ານັກຮຽນຄົນໃດຮຽນເກັ່ງ ແລະ ບໍ່ເກັ່ງເຮົາຕ້ອງເຮັດແນວໃດ ?

1. ຂັ້ນສອນ:

-ຄູແບ່ງກະດານອອກເປັນສອງສ່ວນ

-ຄູຂຽນຫົວບົດໃສ່ກະດານ

 **ບົດ​ທີ 1**

 **ຄວາມຮູ້ເບື້້ອງຕົ້ນກ່ຽວກັບການວັດ ແລະ ປະເມີນຜົນ**

**1.ຄວາມໝາຍຂອງການວັດ ແລະ ປະເມີນຜົນທາງການສຶກສາ**

**ກິດຈະກຳ 1 ( ເວລາ 20 ນາທີ )**

* ແບ່ງ​ນັກ​ຮຽນ​ອອກ​ເປັນ​ 5 ກຸ່ມ​, ກຸ່ມ ລະ 5-6 ຄົນ ແລ້ວ​ຢາຍ​ໃບງານ 1 ໃຫ້​ນັກ​ຮຽນ​ແຕ່​ລະ​ກຸ່ມ
* ຄູແນະນຳວິທີເຮັດກິດຈະກຳ
* ນັກຮຽນພາກັນເລີ່ມເຮັດກິດຈະກຳ
* ຄູເປັນຜູ້ສັງເກດ
* ເມື່ອນັກຮຽນສຳເລັດແລ້ວ
* ຄູໃຫ້ນັກຮຽນຕາງໜ້າອອກມາລາຍງານ
* ຄູ ແລະ ນັກຮຽນພາກັນສະຫຼຸບບົດຮຽນ

ສະຫຼຸບ

ການວັດຜົນແມ່ນຂະບວນການຊອກຫາປະລິມານ ຫຼື ຈຳນວນຂອງສິ່ງຂອງຕ່າງໆໂດຍໃຊ້ເຄື່ອງມືຢ່າງໃດ

ຢ່າງໜຶ່ງ ຜົນຂອງການວັດຜົນມັກຈະອອກມາເປັນຕົວເລກ ສັນຍາລັກ ຫຼື ຂໍ້ມູນ.

 ການວັດຜົນການສຶກສາ ໝາຍເຖິງການເກັບກໍາລວບລວມຂໍ້ມູນຕ່າງໆຂອງຜູ້ຮຽນຢູ່ໃນຂະບວນການຮຽນ

ການສອນໂດຍໃຊ້ເຄື່ອງມືຢ່າງໃດຢ່າງໜຶ່ງມາປະຕິບັດ.

ການປະເມີນຜົນແມ່ນການນຳເອົາຜົນຂອງການວັດຜົນມາພິຈາລະນາວິນິດໄສ, ຕັດສິນຄຸນຄ່າໂດຍປຽບ

ທຽບກັບເກນມາດຕະຖານທີ່ກຳນົດໄວ້.

 ການປະເມີນຜົນການສຶກສາ ໝາຍເຖິງການນໍາເອົາຜົນຂອງການວັດຜົນການສຶກສາມາຕີລາຄາ ແລະ ວິນິດໄສ ແລ້ວຕັດສິນໃຈໂດຍອາໄສຫຼັກການຢ່າງໃດຢ່າງໜຶ່ງ.

2.ຄຸນະທໍາແລະ ຈັນຍາບັນຂອງນັກວັດຜົນ ແລະ ປະເມີນຜົນ

ກິດຈະກຳ 2 ( ເວລາ 30 ນາທີ )

* ແບ່ງ​ນັກ​ຮຽນ​ອອກ​ເປັນ​ 5 ກຸ່ມ​, ກຸ່ມ ລະ 5-6 ຄົນ ແລ້ວ​ຢາຍ​ໃບງານ 2 ໃຫ້​ນັກ​ຮຽນ​ແຕ່​ລະ​ກຸ່ມ
* ຄູແນະນຳວິທີເຮັດກິດຈະກຳ
* ນັກຮຽນພາກັນເລີ່ມເຮັດກິດຈະກຳ
* ຄູເປັນຜູ້ສັງເກດ
* ເມື່ອນັກຮຽນສຳເລັດແລ້ວ
* ຄູໃຫ້ນັກຮຽນຕາງໜ້າອອກມາລາຍງານ
* ຄູ ແລະ ນັກຮຽນພາກັນສະຫຼຸບບົດຮຽນ

ສະຫຼຸບ

ມີຄວາມຊື່ສັດບໍລິສຸດ

ມີຄວາມຍຸດຕິທຳ

ມີຄວາມດຸໜັ່ນ ແລະ ອົດທົນ

ມີຄວາມຮັບຜິດຊອບສູງ

ມີຄວາມລະອຽດ ຖີ່ຖ້ວນ ແລະຮອບຄອບ

ຄຸນນະທຳ ແລະ ຈັນຍາບັນ

ສົນໃຈເຕັກນິກການວັດຜົນຢູ່ສະເໜີ

ກົງຕໍ່ເວລາ

3.ຈຸດປະສົງຂອງການວັດຜົນການສຶກສາ

ກິດຈະກຳ 2 ( ເວລາ 20 ນາທີ )

* ແບ່ງ​ນັກ​ຮຽນ​ອອກ​ເປັນ​ 5 ກຸ່ມ​, ກຸ່ມ ລະ 5-6 ຄົນ ແລ້ວ​ຢາຍ​ໃບງານ 3 ໃຫ້​ນັກ​ຮຽນ​ແຕ່​ລະ​ກຸ່ມ
* ຄູແນະນຳວິທີເຮັດກິດຈະກຳ
* ນັກຮຽນພາກັນເລີ່ມເຮັດກິດຈະກຳ
* ຄູເປັນຜູ້ສັງເກດ
* ເມື່ອນັກຮຽນສຳເລັດແລ້ວ
* ຄູໃຫ້ນັກຮຽນຕາງໜ້າອອກມາລາຍງານ
* ຄູ ແລະ ນັກຮຽນພາກັນສະຫຼຸບບົດຮຽນ

ສະຫຼຸບ

 **ກ**. **ວັດຜົນເພື່ອພັດທະນາການຮຽນ-ການສອນ**

ເປັນການວັດຜົນເພື່ອຊອກຮູ້ວ່ານັກຮຽນມີຄວາມບົກຜ່ອງ ຫຼື ບໍ່ເຂົ້າໃຈໃນບົດເລື່ອງໃດ ແລ້ວຈຶ່ງຄ່ອຍຫາວິທີການສອນເພື່ອແກ້ໄຂຂໍ້ບົກຜ່ອງເຫຼົ່ນັ້ນ ຈຸດປະສົງນີ້ຖືວ່າເປັນຈຸດປະສົງທີ່ສຳຄັນທີ່ສຸດ

 **ຂ. ວັດຜົນເພື່ອວິນິດໄສ**

ເປັນການວັດຜົນເພື່ອຊອກຮູ້ວ່ານັກຮຽນມີຄວາມບົກຜ່ອງຢູ່ຈຸດໃດໃນບົດຮຽນໜຶ່ງຈາກນັ້ນກໍຫາທາງຊ່ວຍເເຫຼືອເພີ່ມໃຫ້ນັກຮຽນມີຄວາມເຂົ້າໃຈໃນຈຸດນັ້ນ.

 **ຄ. ວັດຜົນເພື່ອຈັດອັນດັບທີຂອງນັກຮຽນ**

ເປັນການວັດຜົນເພື່ອປຽບທຽບວ່ານັກຮຽນຄົນໃດເກັ່ງ ຄົນໃດອ່ອນ ນັກຮຽນຄົນໃດຈະໄດ້ເປັນທີເທົ່າໃດ.

 **ງ. ວັດຜົນເພື່ອປຽບທຽບການພັດທະນາການຂອງນັກຮຽນ**

ເປັນການວັດຜົນເພື່ອປຽບທຽບສະມັດຖະພາບຂອງນັກຮຽນວ່າມີຄວາມກ້າວໜ້າ ຫຼື ບໍ ເຊັ່ນ : ການປຽບທຽບກ່ອນຮຽນ ແລະ ຫຼັງຮຽນ ຫຼື ປຽບທຽບການຮຽນລະຫວ່າງ ພາກຮຽນທີ 1 ແລະ ພາກຮຽນທີ 2.

 **ຈ. ວັດຜົນເພື່ອພະຍາກອນ**

ເປັນການວັດຜົນເພື່ອຄາດຄະເນລ່ວງໜ້າວ່ານັກຮຽນຄົນໃດຄວນຈະໄປຮຽນຕໍ່ໃນລາຍວິຊາໃດຈຶ່ງຈະມີຜົນສໍາເລັດອັນດີ ການວັດຜົນແບບນີ້ມີປະໂຫຍດໃນການແນະແນວການສຶກສາ.

 **ສ. ວັດຜົນເພື່ອປະເມີນຜົນ**

 ເປັນການວັດຜົນເພື່ອເອົາຜົນຂອງການວັດຜົນນັ້ນໄປໃຊ້ໃນການສະຫຼຸບຕີລາຄາວ່າການຈັດການສຶກສານັ້ນມີປະສິດທິພາບສູງ ຫຼື ຕໍ່າ ຫຼັກສູດເໜາະສົມ ຫຼື ບໍ່ຄວນປັບປຸງແກ້ໄຂຫຍັງແດ່ ແລະ ຈະຕັດສິນໃຈເຮັດແນວໃດໃນຂັ້ນຕໍ່ໄປ ຫຼື ອາດນຳໄປວິເຄາະເຄື່ອງມືທີ່ໃຊ້ໃນການວັດຜົນນັ້ນເໜາະສົມ ຫຼື ບໍ.

4. ປະໂຫຍດຂອງການວັດຜົນ ແລະ ປະເມີນຜົນການສຶກສາ

ກິດຈະກຳ 4 ( 10 ນາທີ )

ຄູຕັ້ງຄຳຖາມ ໃຫ້ນັກຮຽນຕອບໝົດຫ້ອງ

ຄຳຖາມ: 1.​ ການວັດຜົນ ແລະ ການປະເມີນຜົນການສຶກສາມີປະໂຫຍດໃນດ້ານໃດແດ່ ?

ຄູເອີ້ນນັກຮຽນຕອບ

ຄູ ແລະ ນັກຮຽນພາກັນສະຫຼຸບຄຳຕອບທີ່ຖືກຕ້ອງ

**1 ປະໂຫຍດຕໍ່ນັກຮຽນ**

 ກ. ຊ່ວຍໃຫ້ນັກຮຽນແຕ່ລະຄົນຮູ້ວ່າຕົນເອງເກັ່ງ ແລະ ອ່ອນໃນເນື້ອໃນວິຊາໃດ.

 ຂ. ຊ່ວຍໃຫ້ນັກຮຽນເຫັນຄວາມສາມາດ ແລະ ຊຳນິຊຳນານຂອງຕົນເອງ

 ຄ. ຊ່ວຍເພີ່ມແຮງຈູງໃຈໃຫ້ນັກຮຽນໄດ້ຮຽນຮູ້ເພີ່ມຂຶ້ນ

 ງ. ຊ່ວຍໃຫ້ການຕັດສິນໃຈເລືອກສາຂາວິຊາທີ່ຈະສຶກສາຕໍ່ ແລະ ການເລືອກວິຊາຊີບ.

 ຈ. ຊ່ວຍໃຫ້ສາມາດສະແດງຄວາມຮູ້ ແລະ ຍັງສາມາດໃຊ້ຄວາມຮູ້ທີ່ໄດ້ຮຽນມາເພື່ອແກ້ບັນຫາ

**2 ປະໂຫຍດຕໍ່ຄູອາຈານ**

ກ. ຮູ້ພຶດຕິກໍາເບື້ອງຕົ້ນຂອງນັັກຮຽນ ເພື່ອຊ່ວຍໃນການຈັດການຮຽນການສອນໃຫ້ເໜາະສົມ

 ຂ. ຊ່ວຍວິນິດໄສຂໍ້ບົກພ່ອງໃນການສອນຂອງຕົນເອງ

 ຄ. ຊ່ວຍໃຫ້ສອນໄດ້ຖືກຕ້ອງສອດຄ່ອງກັບເນື້ອໃນ ແລະ ຈຸດມຸ້ງໝາຍຂອງຫຼັກສູດຕະຫຼອດ ຈຳນວນປັບປຸງຈຸດມຸ້ງ

 ໝາຍໃຫ້ສອດຄ່ອງກັບຄວາມເປັນຈິງ.

 ງ. ເຮັດໃຫ້ຮູ້ວ່າການຮຽນ-ການສອນບັນລຸຈຸດມຸ້ງໝາຍທີ່ວາງໄວ້ ຫຼື ບໍ່

 ຈ. ຊ່ວຍໃຫ້ຮູ້ວ່າຈະຕ້ອງສອນບໍາລຸງໃຫ້ແກ່ຄົນໃດ

 ສ. ໃຊ້ເປັນຂໍ້ມູນໃນການປຽບທຽບລະດັບຜົນສໍາເລັດທາງການຮຽນຂອງນັກຮຽນແຕ່ລະຄົນ

 ຊ. ລາຍງານຜົນໃຫ້ຜູ່ປົກຄອງ ແລະ ອາຈານແນະແນວ ແລະ ຜູ່ບໍລິຫານສະຖາບັນໄດ້ຮູ້.

**3 ປະໂຫຍດຕໍ່ຄວາມແນະແນວ**

ກ. ໃຊ້ການແນະແນວທາງແກ້ບັນຫາສ່ວນຕົວ ເພາະການວັດຜົນຈະເຮັດໃຫ້ຄູແນະແນວຮູ້ວ່ານັກຮຽນມີບັນຫາໃນ

 ເລື່ອງໃດ

 ຂ. ໃຊ້ຜົນຈາກການວັດໃນການແນະນຳການສຶກສາຕໍ່ ແລະ ປະກອບອາຊີບ

 ຄ. ຊ່ວຍໃນການແນະແນວທາງດ້ານຈິດຕະວິທະຍາເຊັ່ນ: ແກ້ໄຂບັນຫາສັງຄົມ ອາລົມ ແລະ ບຸກຄະລິກພາບ

**4 ປະໂຫຍດຕໍ່ຜູ່ບໍລິຫານ**

 ກ. ຊ່ວຍໃນການວາງແຜນການສອນ ແລະ ບໍລິຫານໂຮງຮຽນໃຫ້ຖືກຕ້ອງ

 ຂ. ຊ່ວຍໃນດ້ານການປັບປຸງຫຼັກສູດໃຫ້ເໝາະສົມ

 ຄ. ຊ່ວຍໃນການຕັດສິນໃຈກ່ຽວກັບການຈັດການສຶກສາເຊັ່ນ: ການຈັດຊັ້ນຮຽນ, ການເລື່ອນຊັ້ນ...

 ງ. ຊ່ວຍໃນການກວດສອບຄຸນະພາບການຮຽນການສອນ

 ຈ. ນໍາໄປສູ່ການວິໄຈທີ່ເປັນປະໂຫຍດຕໍ່ການສຶກສາ

**5 ປະໂຫຍດຕໍ່ການວິໄຈ**

ການສະແຫວງຫາຂໍ້ແທ້ຈິງກ່ຽວກັບການສອນ ການແນະແນວ ແລະ ການບໍລິຫານການສຶກສາຈໍາເປັນຕ້ອງອາໄສການວິໄຈ ການວັດເປັນສິ່ງສຳຄັນຢ່າງໜຶ່ງຂອງການວິໄຈ ທີ່ຊ່ວຍໃຫ້ຜົນການວິໄຈໄດ້ຜົນສາມາດນຳໄປໃຊ້ປະໂຫຍດໃນການສອນ ການແນະແນວ ແລະ ການບໍລິຫານການສຶກສາໄດ້.

5. ລັກສະນະຂອງການວັດຜົນການສຶກສາ

ກິດຈະກຳ 3 ( ເວລາ 20 ນາທີ )

* ແບ່ງ​ນັກ​ຮຽນ​ອອກ​ເປັນ​ 5 ກຸ່ມ​, ກຸ່ມ ລະ 5-6 ຄົນ ແລ້ວ​ຢາຍ​ໃບງານ 5 ໃຫ້​ນັກ​ຮຽນ​ແຕ່​ລະ​ກຸ່ມ
* ຄູແນະນຳວິທີເຮັດກິດຈະກຳ
* ນັກຮຽນພາກັນເລີ່ມເຮັດກິດຈະກຳ
* ຄູເປັນຜູ້ສັງເກດ
* ເມື່ອນັກຮຽນສຳເລັດແລ້ວ
* ຄູໃຫ້ນັກຮຽນຕາງໜ້າອອກມາລາຍງານ
* ຄູ ແລະ ນັກຮຽນພາກັນສະຫຼຸບບົດຮຽນ

ສະຫຼຸບ

**ກ. ການ​ວັດ​ຜົນ​ການ​ສຶກສາເປັນ​ການ​ວັດ​ຜົນ​ທີ່​ບໍ່​ສົມບູນ**

ໃນ​ຂະ​ບວນການ​ຮຽນ​ການ​ສອນ​ວິຊາ​ໃດ​ໜຶ່ງ​ນັ້ນ​ມັນ​ມີ​ລາຍ​ລະອຽດ​ຫຼວງ​ຫຼາຍ​ທີ່​ສຸດ​ຈົນ​ຜູ້ສອນ​ບໍ່​ອາດ​ສາມາດ​

ທີ່​ຈະ​ສ້າງ​ຄຳ​ຖາມ​ໃຫ້​ຄົບ​ຖ້ວນ​ໄດ້. ດັ່ງ​ນັ້ນ, ຜູ້​ສອນ​ຈຶ່ງ​ຈຳ​ເປັນ​ຕ້ອງ​ເລືອກ​ເອົາ​ເນື້ອ​ໃນ​ທີ່​ສຳຄັນ​ຕອນ​ໃດ​ຕອນ​ໝຶ່ງມາ​ສ້າງ​ເປັນ​ຄຳ​ຖາມ​ເພື່ອ​ໃຫ້​ນັກຮຽນ​ຕອບ​ແລ້ວ​ຖື​ເອົາ​ຜົນ​ຂອງ​ການ​ຕອບ​ນັ້ນ​ມາຕີ​ລາຄາ​ເປັນ​ຄະ​ແນນ​ຂອງ​ວິຊາ​ນັ້ນໆ​ດ້ວຍ​ເຫດ​ນັ້ນ​ຈຶ່ງ​ຖື​ວ່າການ​ວັດ​ຜົນ​ທີ່​ບໍ່​ສົມບູນ.

**ຂ. ການ​ວັດ​ຜົນ​ການ​ສຶກສາ​ເປັນ​ການ​ວັດ​ຜົນ​ທາງ​ອ້ອມ**

 ການ​ວັດ​ຜົນ​ການ​ສຶກສາ​ບໍ່​ອາດ​ມີ​ເຄື່ອງມື​ຊະນິດ​ໃດ​ທີ່​ຈະ​ວັດ​ໄດ້​ໂດຍ​ກົງ​ຄື​ກັບ​ການ​ວັດ​ແທກ​ລວງ​ຍາວ ​ແລະ

ການ​ຊັ່ງ​ນໍ້າໜັກ. ການ​ວັດ​ຜົນ​ການ​ສຶກສາ ​ເປັນ​ການ​ວັດ​ສິ່ງ​ທີ່​ເຮົາ​ບໍ່​ສາມາດ​ທີ່​ຈະ​ແຕະຕ້ອງ​ໄດ້ ດັ່ງ​ນັ້ນ ຈຶ່ງ​ຕ້ອງ​ຊອກ​ຫາ​ວິທີ​ການ​ຕ່າງໆ​ມາ​ປະຕິບັດ​ຈາກ​ນັ້ນ​ກໍ​ແປ​ຜົນ​ຂອງ​ການ​ວັດ​ຜົນ​ນັ້ນ​ອອກ​ມາ​ເປັນ​ຄະ​ແນນ ​ແລະ ​ແປ​ຄວາມ​ໝາຍ​ຂອງ​ຄະ​ແນນ​ນັ້ນ​ອີກ​ຕໍ​ໜຶ່ງ​ວ່າ​ນັກຮຽນ​ຜູ້​ນັ້ນ​ເກັ່ງ ຫຼື ອ່ອນ ມີ​ຄວາມ​ຮູ້​ໜ້ອຍ​ຫຼາຍ​ປານ​ໃດ ​ເຊິ່ງບໍ່​ແນ່​ໃຈ​ວ່າ​ເປັນ​ການ​ແປ​ຄວາມ​ໝາຍ​ທີ່​ຖືກຕ້ອງ ​ແລະ ຊັດ​ເຈນ.

**ຄ. ການ​ວັດ​ຜົນ​ການ​ສຶກສາ​ຍ່ອມ​ມີ​ຄວາມ​ຜິດ​ພາດ**

 ການ​ວັດ​ຜົນ​ການ​ສຶກສາ​ເປັນ​ການ​ວັດ​ໃນ​ສິ່ງ​ທີ່​ເຮົາ​ບໍ່​ສາມາດ​ຈະ​ແຕະຕ້ອງ​ໄດ້ ດັ່ງ​ນັ້ນ​ຈຶ່ງ​ມີ​ຄວາມ​ຜິດພາດ​ສູງ.

ສິ່ງ​ທີ່​ເຮັດ​ໃຫ້​ມີ​ຄວາມ​ຜິດພາດ​ນັ້ນ​ມີ​ຢ່າງ​ຫຼວງ​ຫຼາຍ ​ແຕ່​ໃນ​ທີ່​ນີ້​ຂໍ​ກ່າວ​ພຽງ​ແຕ່ 2 ຢ່າງ​ຄື

* ຄວາມ​ຜິດພາດ​ທີ່​ເກີດ​ຈາກ​ນັກຮຽນ​ເອງ​ເຊັ່ນ:

​ໃນ​ມື້​ກວດກາ ຫຼື ສອບ​ເສັງ​ນັ້ນ​ນັກຮຽນ​ຜູ້ໃດ​ຜູ້ໜຶ່ງ​ອາດ​ຈະ​ມີ​ສຸຂະພາບ​ບໍ່​ດີ ມີ​ຄວາມ​ກັງວົນ​ໃຈ ຫຼື ມີ​ອາລົມ​ບໍ່​ດີ ຕຽມ​ຕົວ​ບໍ່​ດີ ທຸດຈະລິດ​ໃນ​ການ​ສອບ​ເສັງ ​ແລະ ອື່ນໆ

* ຄວາມ​ຜິດພາດ​ທີ່​ເກີດ​ຈາກ​ສະພາບ​ແວດ​ລ້ອມ​ພາບ​ໃນ​ເຊັ່ນ:

ສະພາບ​ຫ້ອງ​ສອບ​ເສັງ​ບໍ່​ດີ ມີ​ສຽງ​ລົບ​ກວນ​ຈາກ​ພາຍ​ນອກ ຄຳ​ຖາມ​ບໍ່​ຊັດ​ເຈນ​ກຳມະການ​ຄວບ​ຄຸມ​ຫ້ອງ​ເສັງ​ເຄັ່ງ​ຄັດ​ເກີນ​ໄປ ຫຼື ​ໂຍະຍານ​ເກີນ​ໄປ​ເປີດ​ໂອກາດ​ໃຫ້​ມີ​ການ​ທຸດຈະລິດ​ໃນ​ການ​ສອບ​ເສັງ ​ແລະ ອື່ນໆ

**ງ. ຜົນ​ຂອງ​ການ​ວັດ​ຜົນ​ການ​ສຶກສາສະ​ແດງ​ໃນ​ຮູບ​ຂອງ​ການ​ພົວພັນ**

 ຜົນ​ຂອງ​ການ​ວັດ​ຜົນ​ການ​ສຶກສາຍາ​ມ​ໃດ​ກໍ​ສະ​ແດງ​ອອກ​ໃນ​ຮູບ​ຂອງ​ຄະ​ແນນ ​ແຕ່ລະ​ຄະ​ແນນ​ຕົວ​ດຽວ​ນັ້ນ​ບໍ່​ສາມາດ​ທີ່​ຈະ​ຕີ​ຄວາມ​ໝາຍ​ໄດ້​ວ່າ​ນັກຮຽນ​ຜູ້ທີ່​ໄດ້​ຄະ​ແນນ​ຫຼາຍ ຫຼື ໜ້ອຍ ຫຼື ວ່າ ນັກຮຽນ​ຜູ້ນັ້ນ​ເກັ່ງ ຫຼື ອ່ອນ. ຖ້າ​ຢາກ​ໃຫ້​ຄະ​ແນນ​ທີ່​ໄດ້​ນັ້ນ​ມີ​ຄວາມ​ໝາຍ​ຕ້ອງ​ເອົາ​ໄປ​ປຽບທຽບ​ກັບ​ຂໍ້​ມູນ​ຢ່າງ​ອື່ນ​ອີກ​ເຊັ່ນ:

* ປຽບທຽບ​ກັບ​ຄະ​ແນນ​ເຕັມ. ຕົວຢ່າງ ທ້າວ ສົມ​ຜົນ ​ໄດ້ຄະ​ແນນ 7 ຈາກ​ຄະ​ແນນ​ເຕັມ 10 ກໍ​ຖື​ວ່າ​ລາວ​ໄດ້​ຄະ​ແນນ​ສູງ​ສົມຄວນ.
* ປຽບທຽບ​ກັບ​ຄະ​ແນນ​ເລ່ຍຂອງ​ຫ້ອງ. ຕົວຢ່າງ ທ້າວ ສົມ​ພອນ ​ໄດ້​ຄະ​ແນນ 7 ​ແຕ່​ຄະ​ແນນ​ສະ​ເລ່ຍຂອງ​ຫ້ອງ​ໄດ້ 8 ກໍ​ສະ​ແດງ​ວ່າ ລາວ​ໄດ້​ຄະ​ແນນ​ທີ່​ຂ້ອນ​ຂ້າງ​ຕໍ່າ​ກວ່າ​ໝູ່​ໃນ​ຫ້ອງ​ດຽວ​ກັນ.
* ປຽບທຽບ​ກັບ​ຄາດໝາຍ​ທີ່​ວາງ​ໄວ້. ຕົວຢ່າງ ທ້າວ ສົມ​ພອນ ​ໄດ້​ຄະ​ແນນ 7 ​ແຕ່​ຄະ​ແນນ​ຄາດໝາຍ​ແມ່ນ 5. ດັ່ງ​ນັ້ນ, ລາວ​ຈຶ່ງ​ໄດ້​ລື່ນ​ຄາດໝາຍ​ທີ່​ວາງ​ໄວ້.

**ຈ. ການ​ວັດ​ຜົນ​ການ​ສຶກສາ​ເປັນ​ການ​ວັດ​ທີ່​ບໍ່​ມີ​ສູນ ( 0 ) ​ແທ້ ຫຼື ສູນ ( 0 ) ສົມບູນ**

 ການ​ວັດ​ຜົນ​ການ​ສຶກສາ​ຕ່າງ​ກັບ​ການ​ວັດ​ແທກ​ລວງ​ຍາວ ​ແລະ ການ​ຊັ່ງ​ນໍ້າໜັກ​ຫຼາຍ ​ເຊັ່ນ: ລວງ​ຍາວ 0 cm.

ໝາຍ​ຄວາມ​ວ່າ​ບໍ່​ມີ​ຄວາມ​ຍາວ​ເລີຍ ຫຼື ນໍ້າ​ໝັກ 0 kg ກໍ​ໝາຍ​ຄວາມ​ວ່າ​ບໍ່​ມີ​ນໍ້າ​ໝັກ​ເລີຍ​ເໜືອ​ນກັນ ສ່ວນ​ການ​ວັດ​ຜົນ​ການ​ສຶກສາ ຖ້າ​ນັກຮຽນ​ຄົນ​ໃດ​ຄົນ​ໜຶ່ງ​ຫາກ​ໄດ້​ຄະ​ແນນ 0 ບໍ່​ໄດ້​ໝາຍ​ຄວາມ​ໝາຍ​ນັກຮຽນ​ຄົນ​ນັ້ນ​ບໍ່​ມີ​ຄວາມ​ຮູ້​ໃນ​ວິຊາ​ນັ້ນ​ເລີຍ ນັກຮຽນ​ຄົນ​ນັ້ນ​ມີ​ຄວາມ​ຮູ້​ໃນ​ວິຊາ​ນັ້ນ​ຢູ່ ​ແຕ່​ເຮົາ​ບໍ່​ໄດ້​ຖາມ​ໃນ​ສິ່ງ​ທີ່​ເຂົາ​ຮູ້. ດັ່ງ​ນັ້ນ, ການ​ວັດ​ຜົນ​ການ​ສຶກສາ​ຈຶ່ງ​ບໍ່​ມີ 0 ສົມບູນ

6.ລະດັບຂອງການວັດຜົນ

ກິດຈະກຳ 6 ( ເວລາ 10 ນາທີ )

 ຄູຕັ້ງຄຳຖາມທີ່ວ່າ:ລະດັບການວັດຜົນພົວພັນກັບຫຍັງຫຼາຍທີ່ສຸດ?

 ຄູເອີ້້ນນັກສຶກສາອາສາສະໜັກລຸກຕອບ

 ເມື່ອນັກສຶກສາຕອບຖືກຄູ ແລະ ນັກສຶກສາພ້ອມກັນຕົບມືຊົມເຊີຍ ແລະ ຍ້ອງຍໍ

-ຄູ ແລະ ນັກສຶກສາພາກັນສະຫຼຸບບົດຮຽນ

 ລະດັບການວັດຜົນພົວພັນກັບ ການກຳນົດຊື່, ການຈັດລໍາດັບ, ການຈັດເປັນຫວ່າງ ແລະ ການເປັນອັດຕາສ່ວນ

7.ຫຼັກການວັດຜົນການສຶກສາ

ກິດຈະກຳ 5 ( ເວລາ 30 ນາທີ )

* ແບ່ງ​ນັກ​ຮຽນ​ອອກ​ເປັນ​ 5 ກຸ່ມ​, ກຸ່ມ ລະ 5-6 ຄົນ ແລ້ວ​ຢາຍ​ໃບງານ 7 ໃຫ້​ນັກ​ຮຽນ​ແຕ່​ລະ​ກຸ່ມ
* ຄູແນະນຳວິທີເຮັດກິດຈະກຳ
* ນັກຮຽນພາກັນເລີ່ມເຮັດກິດຈະກຳ
* ຄູເປັນຜູ້ສັງເກດ
* ເມື່ອນັກຮຽນສຳເລັດແລ້ວ
* ຄູໃຫ້ນັກຮຽນຕາງໜ້າອອກມາລາຍງານ
* ຄູ ແລະ ນັກຮຽນພາກັນສະຫຼຸບບົດຮຽນ

ສະຫຼຸບ

 **ກ. ຕ້ອງໃຫ້ຖືກກັບຈຸດປະສົງຂອງການຮຽນ-ການສອນ**

ການວັດຜົນການສຶກສາເປັນການທົດສອບເບິ່ງວ່າ ຜົນຂອງການສອນຂອງຄູນັ້ນເຮັດໃຫ້ນັກຮຽນມີຄວາມຮູ້ຕາມຈຸດປະສົງທີ່ວາງໄວ້ ຫຼື ບໍ ຖ້າການວັດຜົນການສຶກສາບໍ່ຖືກກັບຈຸດປະສົງຂອງການຮຽນການສອນແລ້ວກໍຈະຖືວ່າ ບໍ່ມີປະໂຫຍດຫຍັງໝົດ.

 **ຂ. ພະຍາຍາມຊອກຫາເຄື່ອງມືວັດຜົນທີ່ດີ ແລະ ເໜາະສົມທີ່ສຸດ**

ການວັດຜົນການສຶກສາເປັນການວັດທາງອ້ອມ, ດັ່ງນັ້ນ ຄູຄວນຊອກຫາເຄື່ອງມືວັດຜົນທີ່ມີຄຸນະພາບດີທີ່ສຸດ ເພື່ອໃຫ້ໄດ້ຜົນທີ່ຖືກຕ້ອງ ແລະ ໜ້າເຊື່ອຖືໄດ້.

 **ຄ**. **ພະຍາຍາມໃຫ້ມີຄວາມຜິດພາດໜ້ອຍທີ່ສຸດ**

ການວັດຜົນການສຶກສານັ້ນຈະເກີດມີຄວາມຜິດພາດຢູ່ສະເໜີ, ດັ່ງນັ້ນຄູຄວນລະມັດລະວັງເພື່ອໃຫ້ຄວາມຜິດພາດນັ້ນມີໜ້ອຍທີ່ສຸດ ຖ້າຈະໃຊ້ເຄື່ອງມືວັດຊະນິດໃດກໍຄວນລະມັດລະວັງເຖິງດ້ານຈຳກັດຂອງເຄື່ອງມືຊະນິດນັ້ນ ແລະ ຄວນເຮັດການວັດຜົນຫຼາຍຄັ້ງ.

 **ງ. ຄວນຕີຄວາມໝາຍຂອງຜົນການວັດຜົນໃຫ້ຖືກຕ້ອງ.**

ເມື່ອໄດ້ຜົນການວັດອອກມາເປັນຄະແນນແລ້ວ ຄວນຕີຄວາມໝາຍຂອງຄະແນນນັ້ນໃຫ້ຖືກຕ້ອງເໜາະສົມ ແລະ ຍຸດຕິທຳ.

 **ຈ. ຄວນໃຊ້ຜົນການວັດໃຫ້ເປັນປະໂຫຍດທີ່ສຸດ**

ການວັດຜົນບໍ່ແມ່ນພຽງແຕ່ຈະຮູ້ວ່ານັກຮຽນຄົນໃດ ໄດ້ຄາດໝາຍ ຫຼື ບໍ ນັກຮຽນຄົນໃດເກັ່ງ ຫຼື ອ່ອນ ແຕ່ສິ່ງທີ່ດີທີ່ສຸດຄື ຕ້ອງພະຍາຍາມຄົ້ນຄວ້າເຖິງວ່າ ນັກຮຽນແຕ່ລະຄົນມີຈຸດດີ ແລະ ຈຸດອ່ອນຢູ່ບ່ອນໃດ ແລະ ຈະຊອກຫາວິທີແກ້ໄຂແນວໃດ ເພື່ອໃຫ້ການສອນບັນລຸຕາມຈຸດປະສົງທີ່ວາງໄວ້. ການວັດຜົນ ແລະ ການປະເມີນຜົນ ການສຶກສາມີການພົວພັນຢ່າງສະໜິດແໜ້ນກັບການຮຽນ-ການສອນ ແລະ ບໍ່ສາມາດທີ່ຈະແຍກອອກຈາກກັນໄດ້.

1. **ສະຫຼຸບ (ເວລາ 10 ນາທີ )**

**ຄູສະຫຼຸບົດຮຽນດ້ວຍແຜນວາດຊ່ວຍຈື່**

ຄວາມໝາຍຂອງການວັດຜົນ ແລະ ປະເມີນຜົນ

ຄຸນນະທຳ ແລະ ຈັນຍາບັນຂອງນັກວັດຜົນ ແລະ ປະເມີນຜົນ

 ຈຸດປະສົງຂອງການວັດຜົນການສຶກສາ

ຄຸນປະໂຫຍດຂອງການວັດຜົນ ແລະ ການປະເມີນຜົນການສຶກສາ

ລະດັບຂອງການວັດຜົນ

ຫຼັກການວັດຜົນການສຶກສາ

1. **ວັດຜົນ (ເວລາ 10 ນາທີ )**

ຄູຕັ້ງຄຳຖາມໃຫ້ນັກຮຽນຕອບ

1. ວັດຜົນໝາຍເຖິງຫຍັງ ?
2. ວັດຜົນການສຶກສາໝາຍເຖິງຫຍັງ ?
3. ປະເມີນຜົນໝາຍເຖິງຫຍັງ ?
4. ປະເມີນຜົນການສຶກສາໝາຍເຖິງ ຫຍັງ ?

 ຄູເອີ້ນນັກສຶກສາລຸກຕອບ

 ຄູຍ້ອງຍໍຊົມເຊີຍຖ້ານັກສຶກສາຕອບຖືກຕ້ອງ ແລະ ຕົບມືຊົມເຊີຍ

 ຄູແນະນໍາສໍາລັບນັກສຶກສາຕອບຜິດ

 ຄູສະຫຼຸບຄຳທີ່ຖືກຕ້ອງໃຫ້ນັກສຶກສາຟັງ

1. ຕັກເຕືອນ ແລະ ມອບວຽກບ້ານ ( ເວລາ 5 ນາທີ )

ຄູສຶກສາແນວຄິດນັກສຶກສາໂດຍແນະນຳນັກສຶກສາໝົດທຸກຄົນຕ້ອງໃຈຮຽນເພື່ອອານາຄົດເພາະວ່າພໍ່ແມ່ພວກເຮົາບໍ່ໄດ້ລ້ຽງພວກເຮົາຈົນຕາຍ ສະນັ້ນ ເມື່ອເຮົາຮຽນຈົບແລ້ວ ແລະ ເຮົາສາມາດໄປປະກອບອາຊີບຕົນເອງແລ້ວສາມາດລ້ຽງຕົນເອງ.

ເມືອຫໍພັກ ,ເຮືອນ ພວກນັກສຶກສາພາກັນອະນາໄມສະຖານທີ່ອ້ອມຂ້າງຫໍພັກ, ເຮືອນຂອງຕົນເອງເພື່ອບໍ່ໃຫ້ມີຍຸງຫລາຍ.

 **ວັນທີ..................................**

 **ຄຸປະຈໍາວິຊາ**

# ໃບງານ 1

 ຄວາມໝາຍຂອງການວັດຜົນ ແລະ ປະເມີນຜົນ

 ຄໍາຊີ້ແຈງ : ໃຫ້ພວກນັກສຶກສາພາກັນຕິດນໍ້າໝັກ ແລະ ລວງສູງ ແລ້ວບັນທຶກໃສ່ໃນຕາຕະລາງ ພ້ອມທັງຄິດໄລ່ຄ່າ

 ດັດ ສະນີມວນກາຍຄິດໄລ່ໄດ້ດັ່ງນີ້:

 ຄ່າດັດສະນີມວນກາຍ = ນໍ້າໝັກຮ່າງກາຍ ( ກກ ) / ລວງສູງ ( ມ ) X ລວງສູງ ( ມ )

 ມາດຖານຄ່າດັດສະນີມວນກາຍຄື:

 ນ້ອຍກວ່າ 18,5 ຈ່ອຍ

 18,5 - 22,9 ປົກະຕິ

 18 -– 22 ປົກະຕິ ( ຜູ້ຍິງ )

 19 –- 23 ປົກະຕິ ( ຜູ້ຊາຍ )

 23 -– 24,9 ນໍ້າໝັກເກີນ

 ຫຼາຍກວ່າ 25 ຕຸ້ຍ

|  |  |  |  |  |  |
| --- | --- | --- | --- | --- | --- |
| ລ/ດ | ຊື່ແລະນາມສະກຸນ | ນໍ້າໝັກ(ກກ) | ລວງສູງ(ແມັດ) | ຄ່າດັດສະນີມວນກາຍ | ພິຈາລະນາຕາມແກນເທິງ |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
| 4 |  |  |  |  |  |
| 5 |  |  |  |  |  |
| 6 |  |  |  |  |  |
| 7 |  |  |  |  |  |
| 8 |  |  |  |  |  |
| 9 |  |  |  |  |  |

 ສັງເກດຂໍ້ມູນທີ່ໄດ້ຮັບມາແລ້ວພິຈາລະນາຕອບຄຳຖາມແຕ່ 1 - 4

1. ການວັດຜົນແມ່ນຫຍັງ?

..........................................................................................................................

.........................................................................................................................

........................................................................................................................

1. ການວັດຜົນການສຶກສາໝາຍເຖິງຫຍັງ?

 ........................................................................................................................

.........................................................................................................................

........................................................................................................................

1. ການປະເມີນຜົນແມ່ນຫຍັງ?

..........................................................................................................................

.........................................................................................................................

........................................................................................................................

1. ການປະເມີນຜົນການສຶກສາໝາຍເຖິງຫຍັງ?

..........................................................................................................................

.........................................................................................................................

........................................................................................................................

# ໃບງານ 2

 ຄຸນນະທຳ ແລະ ຈັນຍາບັນຂອງນັກວັດຜົນ ແລະ ປະເມີນຜົນ

 ຊື່ກຸ່ມ..........................

 ສໍາມະຊິກກຸ່ມ

 1..................................

 2....................................

 3......................................

 4.....................................

 5....................................

 6.....................................

ຄຳສັ່ງ: ໃຫ້ນັກສຶກສາສະຫຼຸບເນື້ອໃນບົດຮຽນກ່ຽວກັບຄຸນນະທຳ ແລະ ຈັນຍາບັນຂອງນັກວັດຜົນ ແລະ ປະເມີນຜົນດ້ວຍແຜນວາດຊ່ວຍຈື່

# ໃບງານ 3

 ຈຸດປະສົງຂອງການວັດຜົນການສຶກສາ

ກຸ່ມ...............

ຊື່່ແລະນາມສະກຸນ 1................................... 2................................................

 3.................................. 4...............................................

 5................................. 6.............................................

1. ຄໍາຊີ້ແຈງ: ຈົ່ງພິຈາລະນາແຕ່ລະຂໍ້ຄວາມລຸ່ມນີ້ກົງກັບຈຸດປະສົງຂໍ້ໃດແລ້ວນໍາເອົາຕົວອັກສອນ ( ກ, ຂ, ຄ, ງ, ຈ, ສ)

 ທີ່ຢູ່ຕໍ່ໜ້າແຕ່ລະຈຸດປະສົງມາຕື່ມໃສ່ຕໍ່ໜ້າແຕ່ລະຂໍ້ຄວາມທີ່ເຫັນວ່າຖືກຕ້ອງ

 ຂໍ້ຄວາມ ຈຸດປະສົງ

 (.........) 1. ຄູເຮັດການວັດຜົນແລ້ວນໍາເອົາຄະແນນມາຈັດລຽງລໍາດັບ ກ. ເພື່ອວິນິດໄສ

(.........) 2. ທ້າວ ສຸບັນ ເຮັດຂໍ້ສອບຄະນິດສາດຜິດຫຼາຍຂໍ້ໂດຍ ຂ. ເພື່ອພັດທະນາການຮຽນ-ການສອນ

 ສະເພາະເລກໂຈດ

(.........) 3. ຫຼັງຈາກສອບເສັງແລ້ວຄູສາມາດບອກນັກຮຽນວ່າຄົນໃດ ຄ. ເພື່ອພະຍາກອນ

 ຄວນຈະໄປຮຽນຕໍ່ວິຊາໃດຈຶ່ງສໍາເລັດ

(.........) 4. ເມື່ອວັດຜົນແລ້ວຄູເຫັນໄດ້ຂໍ້ບົກຜ່ອງຂອງນັກຮຽນ ງ. ເພື່ອປະເມີນຜົນ

 ແລ້ວຫາວິທີປັບປຸງການຮຽນ-ການສອນ

(.........) 5. ຄູຈັດການສອບເສັງດ້ວຍບົດສອບເສັງສະບັບເດີມ 2 ຄັ້ງ ຈ. ເພື່ອປຽບທຽບການພັດທະນາການຂອງ

 ກ່ອນສອນ ຫຼັງສອນ ນັກຮຽນ

(.........) 6. ໂຮງຮຽນຈັດການຮຽນ-ການສອນໄດ້ມາດຕະຖານເຮັດໃຫ້ ສ. ເພື່ອຈັດອັນດັບທີຂອງນັກຮຽນ

 ຜົນຂອງການຮຽນດີຂຶ້ນ

# ໃບງານ 5

 ລັກສະນະຂອງການວັດຜົນການສຶກສາ

# ໃບງານ 3

 ລັກສະນະຂອງການວັດຜົນການສຶກສາ

ຊື່່ແລະນາມສະກຸນ 1................................... 2................................................

 3.................................. 4...............................................

 5................................. 6.............................................

1. ຄໍາຊີ້ແຈງ: ຈົ່ງພິຈາລະນາແຕ່ລະຂໍ້ຄວາມລຸ່ມນີ້ກົງກັບຈຸດປະສົງຂໍ້ໃດແລ້ວນໍາເອົາຕົວອັກສອນ ( ກ, ຂ, ຄ, ງ, ຈ, ສ)

 ທີ່ຢູ່ຕໍ່ໜ້າແຕ່ລະຈຸດປະສົງມາຕື່ມໃສ່ຕໍ່ໜ້າແຕ່ລະຂໍ້ຄວາມທີ່ເຫັນວ່າຖືກຕ້ອງ

 ຂໍ້ຄວາມ ລັກສະນະ

 (.........) 1. ຄູບໍ່ສາມາດວັດຄວາມຮູ້ທີ່ຄູໄດ້ສອນໄປແລ້ວທັງໝົດ ກ. ຍ່ອມມີຄວາມຜິດພາດ

(.........) 2. ຄຸນລັກສະນະຂອງຄົນ(ຄວາມສົນໃຈ,ບຸກຄະລິກກະພາບ ຂ. ສະແດງໃນຮູບຂອງການພົວພັນ

 ສະຕິປັນຍາ, ຄວາມຮູ້ສຶກ )

(.........) 3. ເຄື່ອງມືວັດຜົນການສຶກສາຈະບໍ່ມີຄວາມເຊື່ອໜັ້ນ ຄ. ເປັນການວັດຜົນທາງອ້ອມ

 ເຖິງ 100% ຍັງມີສາເຫດອື່ນ ເຊັ່ນ ສະພາບ

 ແວດລ້ອມ, ສະພາບຂອງຜູ້ສອບເສັງ...

(.........) 4. ຄະແນນຈາກການວັດຈະບໍ່ມີຄວາມໝາຍ ງ. ເປັນການວັດທີ່ບໍ່ມີ 0 ແທ້ ຫຼື

 ຖ້າບໍ່ທຽບກັບກຸ່ມ ຫຼື ເກນ 0 ສົມບູນ

(.........) 5. ນັກຮຽນສອບໄດ້ຄະແນນ 0 ບໍ່ໝາຍຄວາມວ່ານັກຮຽນ ຈ. ເປັນການວັດຜົນທີ່ບໍ່ສົມບູນ

 ບໍ່ມີຄວາມຮູ້ຫຍັງ

# ໃບງານ 7

 ຫຼັກການວັດຜົນ ແລະ ປະເມີນຜົນ

 ຊື່ກຸ່ມ..........................

 ສໍາມະຊິກກຸ່ມ

 1..................................

 2....................................

 3......................................

 4.....................................

 5....................................

 6.....................................

 1. ເພື່ອເຮັດໃຫ້ການວັດຜົນການສຶກສາໄດ້ຮັບຜົນດີຄວນມີຫຼັກການໃດແດ່?

..........................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

 ສື່ປະກອບການສອນໃນບົດນີ້

1. ໄມ້ບັດທັດ
2. ຊິງ



ແຜນການສ້າງແບບທົດສອບ

ຊື່ແລະນາມສະກຸນຄູປະຈຳວິຊາ: ຜູ້ຊ່ວຍອາຈານຈັນທະວີໄຊ ແຫວນພະຈັນວິຊາສອນ ວັດຜົນ ແລະ ການປະເມີນຜົ ລະບົບ 12+4 ສາຍພາສາອັງກິດ ປີທີ 4

|  |  |  |  |
| --- | --- | --- | --- |
|   ເນື້ອໃນ / ຫົວຂໍ້ |  ຈຸດປະສົງຂອງເນື້ອໃນ | ລະດັບພຶດຕິກຳ | ລວມ |
| ຄວາມຮູ້ຄວາມຈຳ | ຄວາມເຂົ້າໃຈ | ການນຳໄປໃຊ້ | ການວິເຄາະ | ການສັງເຄາະ | ການປະເມີນ |
|  ບົດທີ 1ຄວາມຮູ້ເບື້ອງຕົ້ນກ່ຽວກັບການວັດ ແລະ ປະເມີນຜົນ1. ຄວາມໝາຍຂອງການວັດ ແລະ ປະເມີນຜົນທາງການສຶກສາ
2. ຄຸນະທຳ ແລະ ຈັນຍາບັນຂອງນັກວັດຜົນ ແລະ ປະເມີນຜົນ
3. ຈຸດປະສົງຂອງການວັດຜົນການສຶກສາ
4. ປະໂຫຍດຂອງການວັດຜົນ ແລະ ປະເມີນຜົນການສຶກສາ
5. ລັກສະນະຂອງການວັດຜົນການສຶກສາ
6. ລະດັບຂອງການວັດຜົນ
7. ຫຼັກການວັດຜົນການສຶກສາ
 | ໃຫ້ນັກຮຽນສາມາດ:ບອກຄວາມໝາຍຂອງການວັດຜົນ ແລະ ການປະເມີນຜົນມີຄຸນນະທຳ ແລະ ຈັນຍາບັນໃນການວັດຜົນອະທິບາຍຈຸດປະສົງຂອງການວັດຜົນ ແລະ ປະເມີນຜົນບອກຄຸນປະໂຫຍດຂອງການວັດຜົນ ແລະ ປະເມີນຜົນການສຶກສາຈຳແນກລັກສະນະຂອງການວັດຜົນການສຶກສາບອກລະດັບຂອງການວັດຜົນບອກຫຼັກການວັດຜົນ ແລະ ປະເມີນຜົນ | 4   2 1 1 |  2 | 2  | 2 | 31111  |  | 7 233222  |
|  |  ລວມ |  |  |  |  |  |  |  21 |

ບົດທົດສອບ

ວິຊາ: ການວັດ ແລະ ການປະເມີນຜົນການສຶກສາ

ຄຳຊີ້ແຈງ: ໃຫ້ນັກສຶກສາອ່ານຄຳຖາມ ແລະ ຄຳຕອບ ແລ້ວໝາຍວົງມົນເອົາຄຳຕອບທີ່ເຫັນວ່າຖືກຕ້ອງທີ່ສຸດພຽງຂໍ້ດຽວ

1. ການວັດຜົນທົ່ວໄປມີຄວາມໝາຍກົງກັບຂໍ້ໃດ ? ( ຄວາມຮູ້-ຄວາມຈຳ-ເນື້ອໃນຂອງບົດເລື່ອງ-ກົດເກນ ແລະ ຄວາມເປັນຈິງ )

ກ. ຂະບວນການຊອກຫາປະລິມານ ຫຼື ຈຳນວນຂອງ ສິ່ງຂອງຕ່າງໆໂດຍໃຊ້ເຄື່ອງມືຢ່າງໃດຢ່າງໜຶ່ງຜົນຂອງ

 ການວັດຜົນມັນຈະອອກມາເປັນຕົວເລກ ສັນຍາລັກ ຫຼື ຂໍ້ມູນ

ຂ. ຂະບວນການຊອກຫາປະລິມານ ແລະ ຈຳນວນຂອງ ສິ່ງຂອງຕ່າງໆໂດຍໃຊ້ເຄື່ອງມືຢ່າງໃດຢ່າງໜຶ່ງຜົນຂອງ

 ການວັດຜົນມັນຈະອອກມາເປັນຕົວເລກ ສັນຍາລັກ ຫຼື ຂໍ້ມູນ

ຄ. ຂະບວນການຊອກຫາປະລິມານ ຫຼື ຈຳນວນຂອງ ສິ່ງຂອງຕ່າງໆໂດຍໃຊ້ເຄື່ອງມືຢ່າງໃດຢ່າງໜຶ່ງຜົນຂອງ

 ການວັດຜົນບໍ່ອອກມາເປັນຕົວເລກ ສັນຍາລັກ ຫຼື ຂໍ້ມູນ

1. ຂໍ້ໃດໝາຍເຖິງການວັດຜົນທົ່ວໄປ ? ( ຄວາມຮູ້-ຄວາມຈຳ-ເນື້ອໃນຂອງບົດເລື່ອງ-ຄຳສັບ ແລະ ນິຍາມ )

ກ. ຊີ້ນໂລນີ້ພໍດີ

ຂ. ຊີ້ນໂລນີ້ງາມດີ

ຄ. ຊີ້ນໜັກສອນກິໂລກະລາມ

1. ຂໍ້ໃດເປັນລັກສະນະການວັດຜົນການສຶກສາ ? ( ຄວາມຮູ້-ຄວາມຈຳ-ວິທີການປະຕິບັດ-ລະດັບຄາດໝາຍ )

ກ. ທ້າວ ສົມຊາຍ ສອບເສັງໄດ້ທີບໍ່ດີ

ຂ. ທ້າວ ສົມຊາຍ ສອບເສັງໄດ້ທີດີ

ຄ. ທ້າວສົມຊາຍ ສອບເສັງໄດ້ ເກຣດ B

1. ຂໍ້ໃດໝາຍເຖິງການປະເມີນຜົນ ? ( ຄວາມຮູ້-ຄວາມຈຳ-ເນື້ອໃນຂອງບົດເລື່ອງ-ຄຳສັບ ແລະ ນິຍາມ )

ກ. ການນຳເອົາຜົນຂອງການວັດຜົນມາພິຈາລະນາ, ຕັດສິນຄຸນຄ່າໂດຍປຽບທຽບກັບເກນມາດຕະຖານທີ່ກໍາ

 ນົດໄວ້.

ຂ. ການນຳເອົາຜົນຂອງການວັດຜົນມາພິຈາລະນາ ວິນິດໄສ, ຕັດສິນຄຸນຄ່າໂດຍປຽບທຽບກັບເກນ

 ມາດຕະຖານທີ່ກໍາ ນົດໄວ້.

ຄ. ການນຳເອົາຜົນຂອງການວັດຜົນມາຕີລາຄາ ແລະ ວິນິດໄສ ແລ້ວ ຕັດສິນຄຸນຄ່າໂດຍປຽບທຽບກັບເກນ

 ມາດຕະຖານທີ່ກໍານົດໄວ້.

1. ຄຳເວົ້າໃນຂໍ້ໃດສະແດງເຖິງການປະເມີນຜົນການສຶກສາ ? ( ສັງເຄາະ-ແຜນງານ )

ກ. ນາງຕິ່ງ ສອບກາງພາກໄດ້ 20 %

ຂ. ນັກສຶກສາປີ 3 ມີຈຳນວນ 45 ຄົນ

ຄ. ນັກສຶກສາກຸ່ມທີ 3 ມີຄະແນນຫຼາຍກວ່າກຸ່ມທີ 4

1. ຄົນທີ່ສອບເສັງໄດ້ຄະແນນ 9-10 ເປັນຜູ້ຮຽນທີ່ເກັ່ງ ແຕ່ຖ້າຢາກຮູ້ຜູ້ຮຽນເກັ່ງຄູເຮົາຕ້ອງປະຕິບັດຢ່າງໃດອີກ ? ( ສັງເຄາະ-ການພົວພັນ )

ກ. ຄູເຮົາຕ້ອງມີການວັດຜົນ

ຂ. ຄູເຮົາຕ້ອງມີການໃຫ້ວຽກບ້ານ

ຄ. ຄູເຮົາຕ້ອງມີການຕັ້ງຄຳຖາມໃນຫ້ອງຮຽນເພື່ອສັງເກດເບິ່ງນັກຮຽນຕອບ

1. ຄຳເວົ້າໃນຂໍ້ໃດທີ່ສະແດງເຖິງການປະເມີນຜົນ ? ( ສັງເຄາະ-ແຜນງານ )

ກ. ອອກມາເປັນຕົວເລກ

ຂ. ອອກມາເປັນສັນຍາລັກ

ຄ. ອອກມາບໍ່ເປັນຕົວເລກ

1. ຄຳເວົ້າໃດທີ່ມີລັກສະນະຄວາມຮັບຜິດຊອບສູງ? ( ການນຳໄປໃຊ້ )

ກ. ຊ່ວຍພວກເຮົາເຮັດວຽກແດ່

ຂ. ໃຜເປັນຜູ້ທີ່ຮັກສາຄວາມລັບເປັນຢ່າງດີ

ຄ. ຫ້າມທຸກຄົນເຮັດໃນສິ່ງທີ່ບໍ່ຖືກແຕ່ງຕັ້ງ

1. ທ່ານ ບຸນທັນ ສຸກສະຫວັນ ຮັບຜິດຊອບໜ່ວຍງານວັດ-ປະເມີນຜົນການຮຽນ ແລະ ອອກປະກາສະນິຍະບັດເຫັນລາວຈົ່ມວ່າ: ການສັງລວມຄະແນນແຕ່ລະສາຍບໍ່ສຳເລັດຈັກເທື່ອ ທ່ານ ບຸນທັນ ສຸກສະຫວັນ ຕ້ອງການຫຍັງ ? ( ການນຳໃຊ້ )

ກ. ຄູ-ອາຈານສົ່ງຄະແນນທັນເວລາ

ຂ. ຄູ-ອາຈານ ສົ່ງຄະແນນກົງເວລາ

ຄ. ຄູ-ອາຈານສົ່ງຄະແນນພ້ອມກັນ

1. ຄຳວ່າ: ໂຮງຮຽນຈັດການຮຽນ-ການສອນໄດ້ມາດຕະຖານເຮັດໃຫ້ຜົນການຮຽນຂອງນັກຮຽນດີຂຶ້ນ ຄຳເວົ້ານີ້ໝາຍຄວາມວ່າແນວໃດ ? ( ຄວາມເຂົ້າໃຈ-ການແປຄວາມໝາຍ )

ກ. ເພື່ອປຽບທຽບການພັດທະນາການຮຽນຂອງນັກຮຽນ

ຂ. ເພື່ອພັດທະນາການຮຽນ-ການສອນ

ຄ. ເພື່ອປະເມີນຜົນ

1. ຄູ-ອາຈານຈັດການສອບເສັງສອງຄັ້ງຄື: ກ່ອນຮຽນ ແລະ ຫຼັງຮຽນພວກນ້ອງຄິດວ່າມີຄວາມໝາຍກົງກັບການວັດຜົນການສຶກສາຂໍ້ໃດ ? ( ຄວາມເຂົ້າໃຈ-ແປຄວາມໝາຍ )

ກ. ເພື່ອຄັດເລືອກ

ຂ. ເພື່ອຈັດຕໍ່າແໜງ

ຄ. ເພື່ອປຽບທຽບພັດທະນາການ

1. ຄຳເວົ້າໃນຂໍ້ໃດສະແດງເຖິງການວັດຜົນເພື່ອວິນິໄສ ? ( ສັງເຄາະ-ແຜນງານ )

ກ. ທ້າວ ສຸບັນ ເຮັດຂໍ້ສອບຄະນິດສາດຜິດຫຼາຍຂໍ້

ຂ. ທ້າວ ສຸບັນ ເຮັດຂໍ້ສອບຄະນິດສາດຖືກມົດທຸກຂໍ້

ຄ. ທ້າວ ສຸບັນ ເຮັດຂໍ້ສອບຄະນິດສາດຜິດຫຼາຍຂໍ້ໂດຍສະເພາະເລກໂຈດ

1. ຂໍ້ໃດໝາຍເຖິງປະໂຫຍດຂອງການປະເມີນຜົນການສຶກສາຕໍ່ຄູ-ອາຈານ ?

( ຄວາມຮູ້-ຄວາມຈຳ-ເນື້ອໃນຂອງບົດເລື່ອງ-ຄຳສັບ ແລະ ນິຍາມ )

ກ. ຊ່ວຍເພີ່ມແຮງຈູງໃຈໃຫ້ນັກຮຽນຮູ້ເພີ່ມຂຶ້ນ

ຂ. ຊ່ວຍໃນການປັບປຸງຫຼັກສູດໃຫ້ເໜາະສົມ

ຄ. ຊ່ວຍໃຫ້ຮູ້ວ່າຈະຕ້ອງສອນບໍາລຸງໃຫ້ແກ່ຄົນໃດ

1. ຂໍ້ໃດຄວນເປັນເນື້ອໃນປະໂຫຍດຕໍ່ຜູ້ຮຽນ ?

( ຄວາມຮູ້-ຄວາມຈຳ-ວິທີການປະຕິບັດ-ລະບຽບແບບແຜນ )

ກ. ຊ່ວຍໃຫ້ນັກຮຽນແຕ່ລະຄົນຮູ້ຕົນເອງເກັ່ງ ແລະ ອ່ອນ ໃນເນື້ອໃນວິຊາໃດ

ຂ. ຊ່ວຍໃຫ້ນັກຮຽນແຕ່ລະຄົນຮູ້ຕົນເອງອ່ອນໃນເນື້ອໃນວິຊາໃດ

ຄ. ຊ່ວຍໃຫ້ນັກຮຽນແຕ່ລະຄົນຮູ້ຕົນເອງອ່ອນໃນເນື້ອໃນວິຊາໃດ

1. ເລື່ອງໃນການວາງແຜນການສອນ ແລະ ບໍລິຫານໂຮງຮຽນໃຫ້ຖືກຕ້ອງເປັນປະໂຫຍດຂອງການວັດຜົນ ແລະ ການປະເມີນຜົນການສຶກສາ

ຄຳເວົ້າເທິງນີ້ແມ່ນຂອງໃຜ ? ( ສັງເຄາະ-ບົດຄວາມ)

ກ. ຄູ-ອາຈານ

ຂ. ຜູ້ບໍລິຫານ

ຄ. ຜູ້ວິໄຈ

1. ອັນໃດແມ່ນສາຍເຫດສຳຄັນໃນການວັດຜົນການສຶກສາຍ່ອມມີຄວາມຜິດພາດ? ( ການວິເຄາະ-ຄວາມສຳຄັນ )

ກ. ເຄື່ອງມືວັດຜົນການສຶກສາຈະບໍ່ມີຄວາມເຊື່ອໜັ້ນເຖິງ 100% ຍັງມີສາເຫດອື່ນເຊັ່ນ: ສະພາບແວດລ້ອມ,

 ສະພາບຂອງຜູ້ສອບເສັງ...

ຂ. ເຄື່ອງມືວັດຜົນການສຶກສາຈະມີຄວາມເຊື່ອໜັ້ນເຖິງ 100% ຍັງມີສາເຫດອື່ນເຊັ່ນ: ສະພາບແວດລ້ອມ,

 ສະພາບຂອງຜູ້ສອບເສັງ...

ຄ. ເຄື່ອງມືວັດຜົນການສຶກສາມີຄວາມເຊື່ອໝັ້ນເຖິງ 100% ເຊັ່ນ: ສະພາບແວດລ້ອມ,ສະພາບຂອງຜູ້

 ສອບເສັງ...

1. ຄຳເວົ້າທີ່ວ່າ: ຄູບໍ່ສາມາດວັດຄວາມຮູ້ທີ່ຄູໄດ້ສອນໄປແລ້ວທັງໝົດ ຄຳເວົ້າລັກສະນະການວັດຜົນການສຶກສາໃດ ? ( ການວິເຄາະ-ຫຼັກການ )

ກ. ເປັນການວັດຜົນໃນຮູບແບບຂອງການພົວພັນ

ຂ. ເປັນການວັດຜົນທີ່ບໍ່ສົມບູນ

ຄ. ເປັນການວັດຜົນທາງອ້ອມ

1. ຂໍ້ໃດເປັນລັກສະນະຂອງການກຳນົດຊື່ໃນລະດັບຂອງການວັດຜົນ ?

( ຄວາມຮູ້-ຄວາມຈຳ-ວິທີການປະຕິບັດ-ລໍາດັບຂັ້ນ ແລະ ທ່າອ່ຽງ )

ກ. ຄວາມແຕກຕ່າງກັນ

ຂ. ຄວາມເໜືອນກັນ

ຄ. ຄວາມບໍ່ແຕກຕ່າງກັນ

1. ຄຳເວົ້າໃນຂໍ້ໃດສະແດງເຖິງຄຸນລັກສະນະລະດັບຂອງການວັດຜົນການຈັດລຳດັບ ? ( ສັງເຄາະ-ແຜນງານ)

ກ. ຄວາມແຕກຕ່າງ

ຂ. ຄວາມແຕກຕ່າງ+ ທິດທາງ

ຄ. ຄວາມແຕກຕ່າງ+ ທິດທາງ + ຫວ່າງເທົ່າກັນ

1. ຂໍ້ໃດໝາຍເຖິງຄວນຕີຄວາມໝາບຂອງຜົນການວັດຜົນໃຫ້ຖືກຕ້ອງ ?

 ( ຄວາມຮູ້-ຄວາມຈຳ-ເນື້ອໃນຂອງບົດເລື່ອງ-ຄຳສັບ ແລະ ນິຍາມ )

ກ. ເມື່ອໄດ້ຜົນການວັດອອກມາເປັນຄະແນນແລ້ວ ຄວນຕີຄວາມໝາຍຂອງຄະແນນນັ້ນໃຫ້ຖືກຕ້ອງເໝາະສົມ ແລະ ຢຸດຕິທຳ

ຂ. ເມື່ອໄດ້ຜົນການວັດອອກມາເປັນຄະແນນແລ້ວຄວນຕີຄວາມໝາຍຄະແນນໃຫ້ຖືກຕ້ອງ

ຄ. ເມື່ອໄດ້ຜົນການວັດອອກມາເປັນຄະແນນແລ້ວຄວນຕີຄວາມໝາຍຢ່າງຢຸດຕິທຳ

1. ຄຳເວົ້າໃນຂໍ້ໃດສະແດງເຖິງຕ້ອງໃຫ້ຖືກກັບຈຸດປະສົງຂອງການຮຽນ-ການສອນ ? ( ສັງເຄາະ-ແຜນງານ )

ກ. ການວັດຜົນບໍ່ແມ່ນພຽງງແຕ່ຈະຮູ້ວ່ານັກຮຽນຄົນໃດໄດ້ຄາດໝາຍ ຫຼື ບໍ

ຂ. ການວັດຜົນການສຶກສາເປັນການທົດສອບເບິ່ງວ່າຜົນຂອງການສອນຂອງຄູນັ້ນເຮັດໃຫ້ນັກຮຽນມີຄວາມຮູ້ຕາມຈຸດປະສົງທີ່ວາງໄວ້

ຄ. ການວັດຜົນການສຶກສາເປັນການທົດສອບຂອງຄູນັ້ນວ່ານັກຮຽນມີຄວາມຮູ້ຕາມຈຸດປະສົງທີ່ວາງໄວ້